|  |  |
| --- | --- |
|  |  *See artikkel on Eesti muusikategelasest; eesnime kohta vaata Renate (eesnimi)* |

---

**Renate Saluste** (esinejanimega **Renate**) (sündinud 31. märtsil 1994) on eesti laulja, helilooja, laulusõnade kirjutaja ja blogija. 

Tema tuntumad laulud on "Stiihia", "Suveõhtud", "Vajan sind", "Ping-pong", "Tsunami", "Põlen seest", "Tantsib Tüdruk" ja "See maa".

Haridus
-------

Ta on lõpetanud Albu Põhikooli, 2013. aastal Tallinna 32. Keskkooli ja 2016. aastal Tallinna ülikooli sotsiaalteaduse bakalaureusena.

Muusikakarjäär
--------------

Teises klassis alustas Renate klaveriõpinguid Albus ning 14-aastaselt laulmise õppimist kohaliku lauluõpetaja käe all. Samal ajal valmisid esimesed omaloomingulised palad ning ühtlasi avas Renate oma YouTube'i kanali, kuhu hakkas üles laadima klaveril kuulmise järgi järele mängitud poplaule. Videod kogusid peagi populaarsust, olles vaadatud kümneid kuni sadu tuhandeid kordi

Klaverivideote põhjal kutsuti Renate 2009. aasta lõpus Tre Stuudiosse, mille järel algas siiani kestev koostöö. 2010. aastal alustas Renate lauluõpinguid WAF-koolis, millele järgnesid õpingud eraõpetaja käe all. Esimese aasta jooksul salvestati stuudios 15 laulu, mis koondati kogumikule "Sahtlissekirjutatu". Albumi tuntumaks looks sai "Vii mind endaga", mille tausta produtseeris Võrust pärit produtsent Chris Vee.

Lisaks laulude kirjutamisele ja salvestamisele jätkas Renate endiselt ka klaverivideote valmistamist, mis tegi ta tol ajal üheks Eesti vaadatuimaks esinejaks YouTube'i keskkonnas.[*viide?*] Oma videotest rääkis Renate lähemalt Kanal 2 uudistesaates "Reporter".

Tantsumuusikat hakkas ta tegema Tre stuudios 2010. aastal. 2012. aasta märtsis ilmus laul "Põlen seest", mis pärines 2013. aastal ilmuvalt albumilt "Teispoolsusest". Aasta lõpus jõudis Renate laul "Põlen seest" Power Hit Radio Top40 edetabelis 16. kohale ja Raadio 2 Aastahiti valimisel 33. kohale. 

2013. aasta alguses ilmus Renate uus laul "Stiihia", mis sai peagi tema kõige tuntumaks looks. Sügisel ilmus koos muusikavideoga järgmine singel "Kuues meel (WhiteBwoy Remix)". Aastalõpuedetabelites olid laulud "Stiihia" ja "Kuues meel" Raadio 2 Aastahiti edetabelis kohtadel 37 ja 5.

2014. aasta alguses andis Renate välja uue loo "Teekond hingeni". Järgmine singel "Vajan sind" ilmus sama aasta mais ning sai kohe palju tähelepanu, kuna loo muusikavideo oli Eesti muusikavideotest maikuu vaadatuim. Suvel algas aktiivne töö järgmise albumi "Teekond hingeni" kallal. Septembris andis noor lauljatar välja oma esimese luulekogu, mis kannab nime "Elumäng". Luulekogusse on koondunud laulutekstid ja luuletused läbi aastate. Septembris anti välja uus singel "Komeedid", milles teeb kaasa Põhja-Tallinna räppar Kenito (Kenneth Rüütli).

2015. aasta juunis ilmus Renate teine album "Teekond hingeni". millelt sügisel ilmunud pala "Katkised inimesed" jõudis Raadio 2 Aastahiti valimisel 30. kohale.

2016. aastal vabariigi aastapäeval nägi ilmavalgust isamaaline laul "See maa" , mis erines stiililt varasemast loomingust. Sama aasta suvel järgnes tantsumuusikapala "Tsunami" .

2017. aasta aprillis anti välja laul "Suveõhtud", millest sai peagi Renate üks edukamaid laule. Laul jõudis Raadio 2 Aastahiti edetabelis 15. kohale ning on Youtube'is kogunud üle kahe miljoni vaatamise. Pärast 1,5-aastast pausi andis Renate 2018. aasta sügisel välja uue loo "Ping-pong". 2019. aasta kevadel ilmus järgmine laul "Tantsib tüdruk" 

2019. aastal tegeletakse stuudios järgmise kauamängiva kallal, mis on plaanis avaldada 2019-2020. aastal.

Diskograafia
------------

### Albumid

* "Teispoolsusest" (31. mai 2013)
* "Teekond hingeni" (juuni 2015)
* "Millennium" (2020)

### Raadiosinglid

| Aasta | Laulu nimi | Koht |  | Album |
| --- | --- | --- | --- | --- |
| Power Hit Radio Top 20 | Power Hit Radio Top40 | Raadio 2 Aastahitt | Elmari Top 10 | Tre Raadio Top 20 | Ring FM Top 10 |
| 2011 | "Vii mind endaga" | – | – | – | – | 5 | 6 | – |
| 2012 | "Põlen seest" | – | 16 | 37 | – | 4 | 5 | "Teispoolsusest" (2013) |
| 2013 | "Stiihia" | 5 | 7 | 5 | 7 | 1 | 5 | "Teispoolsusest" (2013) |
| "Kuues meel" (WhiteBwoy Remix) | – | 37 | 37 | – | 7 | – | "Teekond hingeni" (2015) |
| 2014 | "Teekond hingeni" | – | – | – | – | 12 | – | "Teekond hingeni" (2015) |
| "Vajan sind" | – | – | – | 9 | 1 | 5 | "Teekond hingeni" (2015) |
| "Komeedid" | – | – | 32 | – | 7 | – | "Teekond hingeni" (2015) |
| 2015 | "Katkised inimesed" ft. Scardoff | – | – | 30 | – | 8 | – | "Teekond hingeni" (2015) |
| 2016 | "See maa" | – | – | – | – | 2 | 2 | "Millennium" (2020) |
| "Tsunami" | – | – | 27 | – | 5 | 5 | "Millennium" (2020) |
| 2017 | "Suveõhtud" | – | – | 15 | 9 | 1 | 1 | "Millennium" (2020) |
| 2018 | "Ping-pong" | – | – | 30 | – | 7 | 7 | "Millennium" (2020) |
| 2019 | "Tantsib tüdruk" | – | – | – | – | 6 | 5 | "Millennium" (2020) |
| "Kella seitsmeks" |  |  |  |  |  |  | "Millennium" (2020) |
| "Videomäng" |  |  |  |  |  |  | "Millennium" (2020) |

Isiklikku
---------

Renate ja Siim Pohlaku peres kasvab kolm last.

Viited
------

1. ↑
2. 1 2
3. ↑  Albu tüdrukul ilmus esimene album Järva Teataja, 2.aprill 2011
4. ↑  Video: Renate Saluste on üks enim vaadatud Eesti artiste Youtube'is Elu24, 4. märts 2012
5. ↑
6. ↑  Renate uus laul Stiihia Elu24, 22. jaanuar 2013
7. ↑
8. ↑
9. ↑
10. ↑  "Arhiivikoopia". Originaali arhiivikoopia seisuga 1. juuni 2014. Vaadatud 7. juunil 2014.`{{netiviide}}`: CS1 hooldus: arhiivikoopia kasutusel pealkirjana (link)
11. ↑
12. ↑
13. ↑
14. ↑
15. ↑
16. ↑  "Arhiivikoopia". Originaali arhiivikoopia seisuga 5. november 2016. Vaadatud 4. novembril 2016.`{{netiviide}}`: CS1 hooldus: arhiivikoopia kasutusel pealkirjana (link)
17. ↑
18. ↑  Renate Saluste. "Uus laul "Suveõhtud"".
19. ↑  Tre.ee. "Kuula Renate singel "Ping-Pong"!".
20. ↑  "Renate kutsub uue lauluga suve välja". *ERR*.

Välislingid
-----------

* Renate blogi/koduleht
* Renate Youtube'is
* Renate lood Tre Youtube'is
* Renate Facebookis
* Renate Instagramis
* Renate andmebaasis MusicBrainz (*inglise keeles*)